b'\n_START_ARTICLE_\nKolinda Grabar-Kitarovi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nRojena je bila kot h\xc4\x8di Branka (1944) in Dubravke (1947) Grabar. Odra\xc5\xa1\xc4\x8dala je v hrva\xc5\xa1ki Istri. Ime je dobila po pesmi Daj, daj, daj, Kolinda tedaj znane hrva\xc5\xa1ke pevke Zdenke Vu\xc4\x8dkovi\xc4\x87. Ima tudi mlaj\xc5\xa1ega brata Branka (1973). Kolinda je hrva\xc5\xa1ka politi\xc4\x8darka in diplomatka, nekdanja ministrica zunanjih zadev in evropskih integracij od leta 2005 do za\xc4\x8detka 2008. Od 2008 do 2011 je bila na dol\xc5\xbenosti veleposlanice Republike Hrva\xc5\xa1ke v ZDA. Od julija 2011. leta je bila pomo\xc4\x8dnica glavnega tajnika zveze NATO za javno diplomacijo. Ob hrva\xc5\xa1\xc4\x8dini govori aktivno \xc5\xa1e angle\xc5\xa1ko, \xc5\xa1pansko in portugalsko. Od leta 1996 je poro\xc4\x8dena z Jakovom Kitarovi\xc4\x87em, ki je profesor na Re\xc5\xa1ki pomorski fakulteti in imata sina Luko in h\xc4\x8der Katarino. Spomladi 2014 se je stranka HDZ odlo\xc4\x8dila, da bo njihova kandidatka za predsedni\xc5\xa1ke volitve decembra 2014.\n_START_SECTION_\nPredsedni\xc5\xa1ke volitve 2015\n_START_PARAGRAPH_\nV drugem krogu sta se pomerila do takrat \xc5\xa1e aktualni predsednik Ivo Josipovi\xc4\x87 in Kolinda Grabar-Kitarovi\xc4\x87. Z razliko nekaj manj kot treh odstotkov je zmagala Kitarevi\xc4\x87 in tako postala prva \xc5\xbeenska hrva\xc5\xa1ka predsednica. Prisegla je 15. februarja 2015 v Zagrebu.'